Cătălin Cîrstoiu, candidatul PSD - PNL la Primăria Municipiului București, este invitatul de vineri, 22 martie 2024, al DCNews. Emisiunea este realizată de către analistul politic Bogdan Chirieac și transmisă pe DCNewsTV, DCNews și pe ȘtiriDiaspora.ro, LIVE, de la ora 13:00.
Cătălin Cîrstoiu este varianta comună aleasă de PNL - PSD pentru București, pentru funcția de primar al Capitalei. În prezent, acesta este manager al Spitalului Universitar de Urgență București și medic ortoped, funcții la care va renunța odată cu lansarea în campania pentru București.
Candidatul coaliției va aborda mai multe teme de interes pentru cetățeni, în contextul alegerilor locale din iunie, printre care se vor număra proiectele gândite pentru București și pentru bucureșteni, din cadrul platformei sale de candidat. Ce va conține platforma, ce probleme vede Cătălin Cîrstoiu în Capitală, în ce mari proiecte se va implica, cum va aborda alegerile și contracandidații? Aflați vineri, 22 martie, de la ora 13:00!
Fiți la curent cu ultimele noutăți. Urmăriți DCNews și pe Google News